burgasdotpro/wikipedia huggingface dataset:
Linka 6 (parížske metro)

Linka je jedna zo 16 liniek metra v Paríži. Linka tvorí južnú časť metro trate (s linkou tvoriacou severnú časť). Linka je vybudovaná na zdvihnutom nadjazde na viac než polovici jej dĺžky.
Vývoj mien staníc.
15. október 1907: Stanica "Avenue de Suffren" (vtedy ešte na linke ) bola premenovaná na "Rue de Sèvres"
11. marec 1910: Stanica "Montparnasse" (vtedy ešte na linke ) bola premenovaná na "Avenue du Maine"
1. november 1913: Stanica "Rue de Sèvres" (vtedy ešte na linke ) bola premenovaná na "Sèvres - Lecourbe"
30. jún 1933: Stanica "Avenue du Maine" (vtedy ešte na linke ) bola premenovaná na "Bienvenüe"
1. marec 1937: "Saint-Mandé" premenovaná na "Picpus"
12. júl 1939: "Charenton" premenovaná na "Dugommier"
6. október 1942: Stanica "Bienvenüe" (vtedy ešte na linke ) bola premenovaná na "Montparnasse - Bienvenüe"
18. jún 1949: "Grenelle" premenovaná na "Bir-Hakeim"
1970: "Étoile" premenovaná na "Charles de Gaulle - Étoile"
Tomas Behrend

Tomas Behrend (* 12. december 1974, Porto Alegre, Brazília) je bývalý nemecký profesionálny tenista.
John Isner

John Isner (* 26. apríl 1985, Greensboro, Severná Karolína, USA) je súčasný americký profesionálny tenista. Počas svojej kariéry vyhral 1 turnaj ATP v dvojhre a 2 turnaje vo štvorhre.
Watertown

Watertown môže byť:
Watertown (Južná Dakota)

Watertown je mesto v USA, v severovýchodnej časti štátu Južná Dakota. Je sídlom Codington County, má rozlohu a žije tu 20 237 obyvateľov (4. miesto v štáte).
Nachádza sa v oblasti Veľkých prérií, v tzv. Plateau du Coteau des Prairies, na rieke Big Sioux River, v nadmorskej výške Západne od mesta sa rozkladajú rekreačné oblasti "Sandy Shore Recreational Area" a "Pelican Lake Recreational Are"a. V meste sídli zoologická záhrada "Bramble Park Zoo" a Watertown obsluhuje regionálne letisko "Watertown Municipal Airport".
Linka 7 (parížske metro)

Linka je jedna zo 16 liniek metra v Paríži. Linka spája "La Courneuve" na severe s "Ivry" a "Villejuif" na juhu.
Každý rok použije linku okolo 121 341 833 cestujúcich (aj keď toto číslo zahŕňa aj dopravu na linke .
Chronológia.
5. november 1910: Bola otvorená linka spájajúca "Opéra" a "Porte de la Villette"
18. január 1911: Bola otvorená nová vetva od "Louis Blanc" po "Pré-Saint-Gervais"
1. júl 1916: Linka bola rozšírená na juh od "Opéra" po "Palais Royal"
16. apríl 1926: Linka bola rozšírená od "Palais Royal" po "Pont Marie"
15. február 1930: Zatiaľ čo sa staval tunel na linke cez Seinu, bol otvorený nový úsek medzi "Place Monge" a "Place d'Italie" a dočasne prevádzkovaný ako časť linky 
1. máj 1946: Linka bola rozšírená od "Porte d'Ivry" po "Mairie d'Ivry"
1967: Kvôli nedostatku dopravných možností sa severná vetva na linke medzi "Louis Blanc" a "Pré-Saint-Gervais" stala novou nezávislou vetvou známou ako Linka 7bis
4. október 1979: Linka bola na severe rozšírená od "Porte de la Villette" po "Fort d'Aubervilliers"
10. december 1982: Bola otvorená nová vetva na juhu od "Maison Blanche" po "Le Kremlin-Bicêtre"
28. február 1985: Linka bola rozšírená od "Le Kremlin-Bicêtre" po "Villejiuf Louis Aragon"
6. máj 1987: Linka bola rozšírená od "Fort d'Aubervilliers" po "La Courneuve – 8 mai 1945"
Ovládač (informatika)

Ovládač (zariadenia) (iné názvy: drajver, driver, riadiaci program (zariadenia), ) je počítačový program, ktorý umožňuje komunikáciu operačného systému s hardvérovým zariadením.
Každé zariadenie (napr. tlačiareň, pevný disk, klávesnica či myš) musí mať ovládač. Operačný systém obyčajne štandardne obsahuje ovádače bežných zariadení ako klávesnica či systémový časovač, ostatné zariadenia je možné nahrať dynamicky, či už pri štarte systému alebo po pripojení periférneho zariadenia. V DOS-e sú zvyčajne ovládače zariadení obsiahnuté v súboroch s rozšírením .SYS.
Ovládač vystupuje ako rozhranie medzi zariadením a programami, ktoré ho používajú. Podľa architektúry programy môžu so zariadením komunikovať prostredníctvom väčšieho či menšieho počtu vrstiev abstrakcie hardvéru (HAL), pričom HAL moderných operačných systémov obsahuje minimálne vrstu ovládačov zariadení. Každé jedno zariadenie má vlastnú množinu špecializovaných príkazov, ktoré daný ovládač pozná.
Vo Windows je ovládač ("driver") ovládací program, ktorý umožňuje komunikáciu medzi technickým zariadením a Windows.
Jakedake

Jakedake alebo Jake-dake je stratovulkán, nachádzajúci sa v severnej časti pohoria Japonské Alpy na ostrove Honšú. Prevažne andezitová sopka bola vybudovaná po oboch stranách severojužného horského chrbta medzi staršími vulkánmi "Warudani-jama" a "Širatani-jama". Vrchol je ukončený 300 m širokým kráterom, na juhovýchodnom a severnom svahu sa nachádzajú parazitické krátery. V 20. storočí bolo zaznamenaných niekoľko menších explozívnych erupcií, posledná z roku 1995 si vyžiadala dve obete na životoch.
Wašiba-Kumonotaira

Wašiba-Kumonotaira je vulkanická skupina, pozostávajúca z niekoľkých štítových vulkánov a lávových sómov, nachádzajúca sa v centrálnej časti severných Japonských Álp na ostrove Honšú. Skupina bola aktívna pred cca 6 000 rokmi, čo je doložené datovaním lávových bômb a lapíl v tefrových vrstvách, prekrývajúcich formáciu "Akahoja" starú 6 300 rokov. Novšia aktivita nebola zaznamenaná.
Rhododendron

Rhododendron (z gréčtiny "rhodos" "ruža" a "dendron" "strom") je rod kvitnúcich rastlín z čeľade vresovcovité ("Ericaceae"). Je to veľký rod, ktorý má viac ako 1 000 druhov. Slovenské rodové mená znejú jednak rododendron (ľudovo: alpská ruža) a jednak azalka.
Druhy rodu dorastajú do podoby kríkov a malých (zriedkavo aj veľkých) stromov. Najmenšie druhy majú len 10 až 20 cm, najväčší, "Rhododendron arboreum" dosahuje výšku 12 m. Listy sú špirálovito usporiadané, ich veľkosť sa pohybuje v rozmedzí 1 - 2 cm až po vyše 50 cm, výnimočne aj 100 cm u "Rhododenron sinogrande". Môžu byť vždyzelené alebo opadavé.
Rod je veľmi rozšírený, vyskytuje sa na väčšine severnej hemisféry, okrem suchých oblastí a zasahuje aj do južnej hemisféry v juhovýchodnej Ázii a v severnej Australázii. Najviac je rozšírený v Himalájach, v oblasti centrálneho Nepálu, indického štátu Sikkim a čínskych provincií Jün-nan a S’-čchuan, s ďalším výskytom v horách v Indočíne, Kórei, Japonsku a Taiwane. Okrem nich sa značný počet tropických rododendronov nachádza v oblasti od juhovýchodnej Ázie po severnú Austráliu, s 55 druhmi na Borneu a 164 v Novej Guinei. O niečo menej druhov rastie v Severnej Amerike a v Európe. Rod nerastie v Južnej Amerike a v Afrike.
Tate-jama

Tate-jama alebo Tatejama je v súčasnosti neaktívny stratovulkán, nachádzajúci sa na japonskom ostrove Honšú, ako najsevernejší z reťaze začínajúcej vulkánom Ontake. Prevažne andezitovo-dacitový vulkán leži v staršej kaldere s priemerom 4 km. Postkalderová vulkanická činnosť zahŕňala sériu menších freatických erupcií, posledná sa odohrala v 19. storočí. V roku 1990 oblasť postihlo zemetrasenie. V okolí sopky sa nachádzajú početné horúce pramene.
Step

Step môže byť
Step (tanec)

Step (z angličtiny) je druh tanca, ktorý tancujú sóloví tanečníci väčšinou iba nohami, ostatná časť tela len vyvažuje, a prevádzania tanca sa nezúčastňuje. Výnimkou sú niekedy gestá rozpaženými rukami alebo rukami zdvihnutými dohora, podobne ako pri niektorých slovenských ľudových tancoch. Chodidlá nôh vyklepkávajú pätami a špičkami rýchly rytmus. K tomuto účelu sa nosí špeciálna obuv na ktorej sú upevnené kovové doštičky. Stepuje sa na hudbu alebo bez hudby.
Formy stepu.
I keď je u nás známy tento tanec pod pojmom "step", v angličtine sa používa väčšinou výraz "tap dance". Existujú aj ďalšie názvy, napríklad "Clogging", čo je iný variant tanca a to tzv. "americký step". Okrem neho je známy aj "írsky step".
Step vznikal skôr než jazz. Džezová hudba tak vznikla od stepu. Táto hudba je najvhodnejšou pre stepovanie.
Magnólia

Magnólia ("Magnolia") je rod s viac ako 210 druhmi kvitnúcich rastlín z podčeľade "Magnolioideae" čeľade magnóliovité ("Magnoliaceae").
Prirodzené prostredie magnólií je rozptýlené po východnej časti Severnej Ameriky, Strednej Ameriky a Karibiku a východnej a juhovýchodnej Ázie. Niektoré druhy sa vyskytujú aj v Južnej Amerike. V súčasnosti sa veľa druhov magnólií a ešte väčší počet vyšľachtených odrôd dá nájsť v podobe okrasných kríkov v Severnej Amerike, Európe, Austrálii a na Novom Zélande. 
Magnólie sú pomenované po francúzskom botanikovi Pierrovi Magnolovi z mesta Montpellier.
Druhy.
"Poznámka: Tento zoznam zahŕňa len druhy vyskytujúce sa v miernych oblastiach, veľa iných druhov sa vyskytuje v tropických oblastiach. Úplný zoznam pozri na magnoliasociety.org ."
Stereochémia

Stereochémia je časť chémie, ktorá sa zaoberá priestorovým usporiadaním atómov v chemických zlúčeninách a vzťahom medzi štruktúrou a vlastnosťami látok. Priekopníkmi stereochémie boli Louis Pasteur, Jacobus Henricus van ’t Hoff a Hans Fischer. V závislosti od rozloženia atómov v priestore, môže látka s tým istým sumárnym chemickým vzorcom, nadobúdať diametrálne odlišné chemické a fyzikálne vlastnosti.
Hlavnou oblasťou, ktorou sa stereochémia zaoberá, je štúdium stereoizomérie. Okrem toho je významnou časťou i štúdium chirálnych látok.
Význam.
Dôležitým príkladom látok, ktoré majú výrazne rôzne vlastnosti kvôli rozdielnemu usporiadaniu atómov v priestore, je talidomid. Talidomid existuje v podobe dvoch enantiomérov, ("R")-talidomidu a ("S")-talidomidu. Talidomid sa objavil koncom 50. rokov 20. storočia ako liek na spanie a sedatívum, ale takisto pomáhal s rannou nevoľnosťou u tehotných žien. Neskôr sa však zistilo, že spôsobuje poškodenie vývoja plodu, predovšetkým končatín, a pôsobí ako teratogén. Liek bol predávaný ako racemát, ale tieto vlastnosti má len jeho ("S")-enantiomér, ("R")-enantiomér tieto poruchy nespôsobuje.
Napriek tomu sa talidomid znovu objavil na trhu, pretože pomáha pri niektorých ťažko liečiteľných chorobách, napríklad lepra.
Strana práce

Strana práce môže byť:
Strana práce (1946)

Strana práce bola reformistická slovenská politická strana. Vznikla 20. januára 1946 na konferencii v Bratislave ako tretia politická strana na Slovensku.
Vznikla na podnet pravicových členov bývalej Československej sociálnodemokratickej strany robotníckej, ktorí nesúhlasili so zjednotením sociálnodemokratickej strany s KSS 17. septembra 1944. Podporu našli u Československej strany sociálnodemokratickej, proti čomu sa však postavila KSS. Bol prijatý kompromis, že vznikne nová strana s iným názvom, ktorá nebude súčasťou ČSSD. 20. januára 1946 sa konala v Bratislave konferencia, na ktorej sa ustanovila Strana práce. Predsedom sa stal Ivan Frlička, podpredsedom Alexander Bahurinský, čestným predsedom Dr. Ivan Dérer. 13. marca 1946 ju prijali do Národného frontu. Tlačovým orgánom strany bol denník "Hlas práce", od 1. januára 1948 "Nový hlas". Oslovovala najmä živnostníkov, remeselníkov a inteligenciu, nepodarilo sa jej osloviť robotníkov. Po neúspechu vo voľbách v roku 1946, keď získala len 3,11 % hlasov, sa začala orientovať na rozšírenie základne medzi roľníctvom. Neúspech vo voľbách bol pripisovaný názvu strany a 28. septembra 1946 sa premenovala na Sociálnu demokraciu na Slovensku. Okrem diskusie o názve strany sa viedli diskusie o tom, či strana bude ďalej pokračovať samostatne alebo sa vo vhodnej chvíli zlúči s ČSSD. Rozhodlo sa o tom na zjazde 17. – 19. októbra 1947 v Bratislave, ktorý rozhodol o zjednotení s ČSSD. K zlúčeniu došlo 14. novembra na XXI. zjazde ČSSD v Prahe. Ďalej pôsobila ako Československá strana sociálnodemokratická na Slovensku. Ivan Frlička sa stal zároveň prvým podpredsedom ČSSD. Počas politickej krízy na jeseň 1947 sa strane podarilo získať jedno kreslo v Zbore povereníkov. Povereníkom zdravotníctva sa stal Ján Bečko. Zatiaľ čo v Česku sa po Februári 1948 pripravovalo zlúčenie ČSSD s KSČ, na Slovensku podobný proces nebol možný, keďže sociálna demokracia sa tu zlúčila s KSS už roku 1944. Preto došlo k „dobrovoľnému“ rozpusteniu strany, o ktoré Ivan Frlička požiadal Národný front 14. marca 1948. "Nový hlas" zároveň vyzval svojich členov, aby vstúpili do Komunistickej strany Slovenska; časť členov tak aj urobila.
Milan Ohnisko

Milan Ohnisko (* 16. júla 1965 Brno) je český básnik a redaktor. Študoval gymnázium a strednú knihovnícku školu, no nikdy neodmaturoval. Po Nežnej revolúcii mal vlastné nakladateľstvo a kníhkupectvo. Teraz pracuje ako redaktor na volnej nohe.
Dielo.
Ohniskova poézia je zmesou naivistických techník a slovných hríčok ktoré vytváraju vysoko racionálne pointy, s neodekadentným smyslom pre tragično a donkichotstvo outsidera bojujúceho s ľahostajným, nepriatelským vonkajším svetom. Používa a kombinuje naivitu, humor, iróniu a absurditu.
Básnické sbierky
Capayán (department)

Department Capayán leží na juhu provincie Catamarca na severozápade Argentíny a je jeden zo 16 departmentov provincie.
Na severe hraničí s departmentmi Ambato a Pomán, na východe s departmentmi Fray Mamerto Esquiú, Valle Viejo, Ancasti a La Paz a na západe s provinciou La Rioja.
Hlavné mesto departmentu je Huillapima.
Jean-Baptiste Colbert

Jean-Baptiste Colbert (* 29. august 1619, Reims – † 6. september 1683, Paríž) bol najbližší spolupracovník kráľa Ľudovíta XIV. - "kráľa Slnko". Bol tvorca hospodárskej politiky štátu, minister financií, priemyslu, obchodu a kolónií. Uviedol do francúzskeho života nový hospodársky systém - merkantilizmus.
Huillapima

Huillapima je malé mesto v provincii Catamarca na severozápade Argentíny. Je hlavným mestom departmentu Capayán. Pri sčítaní ľudu v roku 2010 malo mesto 2 416 obyvateľov. Huillapima je vzdialené približne 35 km od hlavného mesta provincie Catamarca San Fernando del Valle de Catamarca a 1 600 km od hlavného mesta krajiny Buenos Aires.
Vedúca skamenelina

Vedúca skamenelina alebo vedúca fosília je skamenelina, ktorá je charakteristická pre určité horizonty usadenín. Pomocou ich nálezov je možné určiť relatívny geologický vek skúmaných vrstiev. Vedúce skameneliny v ideálnom prípade žili krátke obdobie ale na veľkom území a neboli závislé od fácie. Pre datovanie sú najvhodnejšie priamo za sebou nasledujúce skameneliny jedincov rýchlo sa meniaceho vývojového radu.
Terčovec zelený

Terčovec zelený ("Symphysodon aequifasciatus" Pellegrin, 1904; ľudovo "diskus") je druh terčovca (a zároveň názov jedného jeho poddruhu - pozri nižšie).
Niektorí autori uvádzajú poddruhy tohto druhu:
Terčovec pravý

Terčovec pravý ("Symphysodon discus") je druh terčovca z čeľade cichlidovité.
Má len tri kolmé tmavé pásy. Oproti svojmu príbuznému terčovcovi zelenému ("S. aequifasciatus"), ktorý sa v zajatí zväčša rozmnožuje, sa tento loví v prírodnom prostredí. Ročne sa z Amazonu exportuje niekoľko desiatok tisíc rýb obidvoch druhov. Existuje len málo údajov o vplyve tohto odchytu na prirodzenú populáciu, ale nezdá sa, že by tieto cichlidovité boli ohrozené. Niekde tvoria tieto ryby skromný prameň obživy pre domorodú populáciu. Dorastá do dĺžky 10 až 15 cm.
El Alto (department)

Department El Alto leží juhovýchodne od centra provincie Catamarca na severozápade Argentíny a je jedným zo 16 departmentov provincie.
Na severe hraničí s departmentom Santa Rosa, na východe s provinciou Santiago del Estero, na juhu s departmentmi La Paz a Ancasti a na západe s departmentmi Valle Viejo a Paclín.
Hlavné mesto departmentu má rovnaký názov El Alto.
Fray Mamerto Esquiú (department)

Department Fray Mamerto Esquiú leží v centre provincie Catamarca na severozápade Argentíny a je jedným zo 16 departmentov provincie.
Na severe hraničí s departmentom Ambato, na východe s departmentom Paclín, na juhu s departmentom Valle Viejo a na západe s departmentom Capayán.
Hlavné mesto departmentu je San José.
La Paz (department, Catamarca)

Department La Paz leží na juhu provincie Catamarca na severozápade Argentíny a je jeden zo 16 departmentov provincie.
Na severe hraničí s departmentom El Alto, na východe s provinciou Santiago del Estero, na juhu s provinciou Córdoba a na západe s provinciou La Rioja a departmentmi Capayán a Ancasti.
Hlavné mesto departmentu je Recreo.
Sárí (Irán)

Sárí je tretie najväčšie mesto v Iráne. Leží v provincii Mázandarán. Žije tu vyše 395600 obyvateľov (2006).
El Alto

El Alto môže byť:
Fray Mamerto Esquiú

Fray Mamerto Esquiú môže byť:
FK Lokomotíva Devínska Nová Ves

FK Lokomotíva Devínska Nová Ves je slovenský futbalový klub sídliaci v mestskej časti Bratislava - Devínska Nová Ves. Momentálne pôsobí v piatej najvyššej futbalovej súťaži, v V. lige BFZ.
História.
Futbalový klub v Devínskej Novej Vsi vznikol v roku 1923 pod názvom ŠK Devínska Nová Ves. O pár rokov neskôr vznikol v Devínskej ďalší klub s názvom Rudá hviezda. V roku 1927 zmenil ŠK svoj názov na Slovan Devínska Nová Ves. V roku 1929 zanikla Rudá hviezda a prestal pôsobiť aj Slovan. Začiatkom roka 1930 však vznikol nový klub ŠK Slovan Devínska Nová Ves. Prvé futbalové ihrisko v Devínskej Novej Vsi bolo v štvrti Grba. Neskôr bolo ihrisko premiestnené za novú obecnú ľudovú školu. Súčasný štadión na Vápencovej ulici sa vybudoval svojpomocne v roku 1964. V obodobí druhej svetovej vojny postúpila Devínska Nová Ves medzi najlepšie bratislavské a okolité kluby. V tom čase musel svoj názov prispôsobiť dobe na Športový oddiel Hlinkovej gardy Devínska Nová Ves (ŠOHG). Po vojne v roku 1945 začínali futbalisti Devínskej Novej Vsi v západoslovenskej divízii s mužstvami Nitry, Pezinku, Topoľčian, Nových Zámkov, Hlohovca a Slovana Bratislava B. V povojnových rokoch mala Devínska Nová Ves veľmi dobré dorastenecké mužstvo. v ročníku 1946/47 hralo o titul majstra Slovenska. Až vo finále západnej skupiny podľahlo dorastu Spartaka Trnava. O úspešné účinkovanie v tomto období sa zaslúžil veľkou mierou dlhoročný predseda klubu Jozef Schrek. Od roku 1949 mal klub názov Sokol Devínska Nová Ves. S výkonnosťou futbalu to išlo dolu vodou. Vzostup nastáva opäť po roku 1953 (už TJ Lokomotíva Devínska Nová Ves).
 V roku 1956 víťazí Devínska Nová Ves v juhozápadnej skupine krajského preboru. Dorast v tom čase postúpil do dorasteneckej ligy. O popularite futbalu v Devínskej Novej Vsi svedčí aj fakt, že v ročníku 1987/88 hralo až 7 mužstiev (3 žiacke, 2 dorastenecké a 2 dospelých). Spomedzi trénerov sa o rozvoj futbalu v Devínskej Novej Vsi zaslúžili Ján Baláž, Ladislav Horváth, Milan Moravec, Ing. Kmetz, Vojtech Skyva, Karol Borhy, Emil Pažický, Karol Jokl, Ján Turner, Miroslav Kucharič, Vladimír Hrivnák a iní. V roku 1993 sa TJ Lokomotíva premenoval na FCL Devínska Nová Ves. Futbalový klub je napočetnejšou telovýchovnou organizáciou v DNV. Medzi najznámejších futbalistov z Devínskej Novej Vsi patrí Juraj Tóth, ktorý pôsobil v Slovane Bratislava. V sezóne 1999/2000 obsadila FC Lokomotíva 3. miesto v III. lige, čo je najlepšie umiestnenie klubu v histórii. O pár rokov neskôr sa klub prepadol až do V. ligy. V roku 2009 sa zúčastnili hráči Lokomotívy Walter Rischer, Juraj Šašík a Michal Polák Majstrovstiev Európy amatérov. Trénerom mužstva bol Ľubomír Bohúň. V sezóne 2014/2015 sa Lokomotíva pod vedením trénera Jozefa Baloga stala víťazom IV. bratislavskej ligy skupiny A s právom postupu do najvyššej regionálnej bratislavskej ligy. V rokoch 20152022 klub pôsobil v 3. lige. Od sezóny 2022/2023 pôsobí FCL DNV v V. lige BFZ.
V sezóne 2023/2024 sa klub tešil z historického úspechu v Slovenskom pohári, keď v 4. kole vyradil prvoligový AS Trenčín, čím sa dostal medzi najlepších 16 mužstiev v pohárovej súťaži.
Antti Aarne

Antti Amatus Aarne (* 5. december 1867, Pori; † 5. február 1925, Helsinki) bol fínsky folklorista, bádateľ na úseku ľudových rozprávok.
Známym sa stal najmä svojou prácou "Verzeichniss der Märchentypen" (Zoznam rozprávkových typov, 1910). V tejto knihe vypracoval zoznam rozprávkových typov na základe číselného systému, ktorý bolo možné ľubovoľne dopĺňať. Neskôr túto prácu čiastočne prepracoval a doplnil americký bádateľ Stith Thompson a táto kniha pod názvom "Antti Aarne-Stith Thompson:The Types of the Folktale" (1928) - "Typy ľudových rozprávok" sa stala všeobecne používaným katalógom ľudových rozprávok.
Othenio Abel

Othenio Abel (* 20. jún 1875, Viedeň – † 4. júl 1946, Mondsee) bol rakúsky geológ a paleontológ. Spolu s Luisom Dollom bol spoluzakladateľom náuky o živote vyhynutého tvorstva a jeho prispôsobení sa okoliu tzv. paleobiológie, ktorú on sám v roku 1912 definoval ako „výskum prispôsobenia sa fosílnych zvierat prostrediu a zisťovanie spôsobu ich života“.
Život.
V rokoch 1917-1934 pôsobil ako univerzitný profesor vo Viedni a neskôr na ústave paleontológie na Univerzite v Göttingene. Podieľal sa na prieskume jaskyne Drachenhöhle pri Mixnitzi, kde bolo objavených veľké množstvo holocénnych a pleistocénnych pozostatkov, hlavne jaskynných medveďov. Venoval sa paleontológii stavovcov, rekonštrukciám fosílnych zvierat a regionálnou geológiou treťohôr Viedenskej panvy.
Dielo.
Medzi jeho najvýznamnejšie diela patria monografie:
Colný dohovor o medzinárodnej preprave tovaru na poklade karnetov TIR

Colný dohovor o medzinárodnej preprave tovaru na podklade karnetov TIR alebo Dohovor TIR je multilaterálna colná zmluva z 15. januára 1959, revidovaná 14. novembra 1975, o medzinárodnej cestnej preprave tovaru na podklade karnetu TIR. 
Na Slovensku platila prvá zmluva od 29. novembra 1961 a druhá od 25. augusta 1981; prvá bola zverejnená vyhláškou 6/1962 Zb. a druhá 144/1982 Zb.
Dohovor TIR upravuje tzv. operácie TIR: Vozidlá signatárskych štátov sú jednoduchšie colne odbavované na hraniciach, keďže nie sú podrobované colným prehliadkam. Colná prehliadka sa vykonáva iba na colnom úrade vysielajúcej a prijímajúcej krajiny.
TIR

TIR môže byť:
Operácia TIR

Operácia TIR, ľudovo TIR, je doprava tovaru od colnice odoslania do colnice určenia podľa režimu určeného Dohovorom TIR (teda tzv. režimu TIR). Skratka TIR nie je v Dohovore TIR výslovne rozpísaná a používa sa len v spojení operácia TIR, Dohovor TIR, karnet TIR a režim TIR, ale pôvodne znamená Transport International Routier (fr. "Medzinárodná cestná doprava").
Podrobnosti pozri pod Dohovor TIR.
Sárí

Sárí môže byť:
Forbidden (album)

Forbidden je osemnásty štúdiový album skupiny Black Sabbath.
The Sabbath Stones (album)

The Sabbath Stones je výber najväčších hitov skupiny Black Sabbath z obdobia 1983-1995. Je to výber z tvorby z takzvanej tretej éry.
Datis

Datis alebo Datus bol médsky admirál, ktorý slúžil Perzskej ríši za vlády Dareia I. Známa je hlavne jeho spoločná účasť s Artafernom v prvej kampani Grécko-perzských vojen. 
Datis bol jedným z perzských veliteľov zodpovedných za druhé obliehanie Naxosu a vyplienenie Eretrie v roku 490 pred Kr. Viedol tiež útok pri ťažení na Atény v bitke pri Maratóne v tom istom roku.
Linka 7bis (parížske metro)

Linka je druhou najkratšou linkou metra fungujúcou v Paríži. Slúži v 19. a 20. obvode na severovýchode mesta.
Budúcnosť.
Spojenie linky 3bis a linky cez existujúci železničný tunel a otvorenie zatvorenej stanice ("Haxo") sa momentálne skúma. Linka by mohla byť rozšírená o jednu stanicu na západ s konečnou stanicou na "Château Landon". Výsledná linka od "Château-Landon" po "Gambetta" by sa mohla stať linkou a spustená medzi rokmi 2013 a 2020.
Artafernes (satrapa Sárd)

Artafernes alebo Artafernés, správnejšie Artafrenes alebo Artafrenés bol brat perzského kráľa Dareia I. Veľkého a satrapom Sardisu. Hral dôležitú úlohu v potlačení Iónskeho povstania.
René Pleven

René Pleven (* 15. apríl 1901 – † 13. január 1993) bol významný francúzsky politik z obdobia 4. republiky. 
Bol členom "Forces Françaises Libres", francúzskych bojovníkov proti nacizmu v 2. svetovej vojne, pomáhal založiť stredopravú politickú stranu "Union démocratique et socialiste de la Résistance (UDSR)". Niekoľkokrát pôsobil ako predseda vlády na začiatku 50. rokov 20. storočia, kde sa jeho najväčším prínosom stalo predloženie "Plevenovho plánu", ktorý bol odvetou amerických plánov na vyzbrojenie západného Nemecka. Z tejto koncepcie sa neskôr vyvinulo Európske obranné spoločenstvo (EOS), ktoré napriek podpisu zmluvy o EOS v roku 1952 napokon v roku 1954 zablokoval francúzsky parlament.
Linka 8 (parížske metro)

Linka je jedna zo 16 liniek metra v Paríži. Bola poslednou linkou z plánov parížskeho metra z roku 1898 a bola spočiatku určená na dopravu z "Porte d'Auteuil" po "Opéra". Dnes je jedna z najväčších liniek siete parížskeho metra (linky RER-u sú dlhšie).
Chronológia.
13. júl 1913: Linka bola otvorená medzi "Beaugrenelle" a "Opéra" 
30. september 1913: Linka bola rozšírená od "Beaugrenelle" po "Porte d'Auteuil" 
30. jún 1928: Linka bola rozšírená od "Opéra" po "Richelieu-Drouot" 
5. máj 1931: Linka bola rozšírená od "Richelieu-Drouot" po "Porte de Charenton" 
27. júl 1937: Úsek medzi "La Motte-Picquet" a "Porte d'Auteuil" bol priradený linke . Linka bola rozšírená od "La Motte-Picquet" po "Balard" 
2. september 1939: Rovnako ako ostatné stanice, vlaky prestali obsluhovať "Croix Saint-Martin" a "Champ de Mars" kvôli vojne. Avšak obe stanice nakoniec trvale zatvorené 
5. október 1942: Linka bola rozšírená na východ od "Porte de Charenton" po "Charenton - Écoles" 
19. september 1970: Linka bola rozšírená od "Charenton - Écoles" po "Maisons-Alfort - Stade" 
27. apríl 1972: Linka bola rozšírená od "Maisons-Alfort - Stade" po "Maisons-Alfort - Les Juillottes" 
24. september 1973: Linka bola rozšírená od "Maisons-Alfort - Les Juillottes" po "Créteil - l'Echat" 
9. september 1974: Linka bola rozšírená od "Créteil - l'Echat" po "Créteil - Préfecture"
Marie François Sadi Carnot

Marie François Sadi Carnot (bežne používané skrátené meno Sadi Carnot) (* 11. august 1837, Limoges, Francúzsko – † 25. jún 1894, Lyon, Francúzsko) bol francúzsky politik a prezident.
Narodil sa v rodine štátnika Hippolyta Carnota. Vyštudoval stavebné inžinierstvo a získal miesto vo verejnej správe. Jeho vrodená náklonnosť k republikánom zapríčinila, že vláda národnej obrany ho poverila v roku 1870 úlohou zorganizovať odboj v departementoch Eure, Calvados a Seine-Maritime, čo v Seine-Maritime dokázal v januári roku 1871. Nasledujúci mesiac bol zvolený do Národného zhromaždenia za departement 
Côte-d’Or. V auguste 1878 bol menovaný tajomníkom ministra výstavby. V septembri 1880 sa stal ministrom, a taktiež v apríli 1885, kedy prešiel takmer okamžite na ministerstvo financií.
Svoju kariéru zakončil ako prezident Francúzska (3. december 1887 – 25. jún 1894). Bol zavraždený talianskym anarchistom Jeronimom Caseriom pri výkone funkcie, len niekoľko mesiacov pred vypršaním mandátu.
Omnio

Omnio je druhý radový album nórskej metalovej skupiny In the Woods… Album sa nahrával od septembra 1996 do marca 1997. Obsahuje iba 5 skladieb, ktorých dĺžka je však nadštandartná. Zaujímavé je, že z predchádzajúceho albumu "HEart of the Ages" sa predalo dvakrát viac než "Omnio". Podľa časopisu Terrorizer patrí medzi 100 najdôležitejších albumov deväťdesiatych rokov a je piaty najlepší album roka 1997.
Charakteristika.
Prog Archives o tomto albume píše: „Uznanie pre debut ich dostalo do povedomia a taktiež Omnio spravilo to isté, upozornilo na hudobnú vyspelosť skupiny a rozvoj, kompozičnú kvalifikovanosť a snahu rozšíriť obzor k progresívnejšej a osobitejšej hudbe.
"Omnio" je cesta rozdelená na päť častí, melodicky hypnotická, avšak priebojná a rýdza: Soundtrack o vzostupe a páde ľudstva.“" 
Allmusic o tomto albume píše ako o: „...jedinečne objavnom...“ a ďalej: „...po ich black metalom inšpirovanom "Heart of the Ages" 'In the Woods' prišli s ohromujúco krásnym sobášom progesívneho metalu, gothickej štruktúry, epického rozsahu a úžasnej zložitosti, husársky kúsok ktorý sa stal jednou z klasických nahrávok európskeho metalu“. &lt;br&gt;Album vyšiel vo vydavateľstve Misanthropy Records ako CD, ale aj ako dvojité LP. Metal Vinyl Encyclopedia píše: „Pravdepodobne limitované na 1000 kópií. Vyleptaná strana platne nie je prehrateľná. Texty sú vytlačené vo vnútri obalu. Je to druhý album tejto kapely, odlišný od "HEart of the Ages". Dodával sa s katalógom Misanthropy Records.“ V roku 2003 bol znovuvydaný vo vydavateľstve Candlelight na CD v takmer identickej podobe ako pôvodné, navyše obsahuje texty skladieb.
Twist

Twist je druh spoločenského tanca. 
Autorom twistu je americký skladateľ a spevák Hank Ballard, autor skladby „The Twist“ z r. 1958. Twist sa vo svete začal tancovať v roku 1961.
Charakteristickým znakom twistu je rotácia bedier okolo vertikálnej osi. Niektoré z prvkov tanca majú pôvod v tradičnom ľudovom africkom tanci - v tanci plodnosti.
Paclín (department)

Department Paclín leží v centre provincie Catamarca na severozápade Argentíny a je jeden zo 16 departmentov provincie.
Na severe hraničí s provinciou Tucumán, na východe s departmentmi El Alto a Santa Rosa, na juhu s departmentom Valle Viejo a na západe s departmentmi Fray Mamerto Esquiú a Ambato.
Hlavné mesto departmentu je La Merced.
Pomán (department)

Department Pomán leží západne od centra provincie Catamarca na severozápade Argentíny a je jeden zo 16 departmentov provincie.
Na severe hraničí s departmentmi Andalgalá a Belén, na východe s departmentom Ambato, na juhovýchode s departmentom Capayán a na západe s provinciou La Rioja.
Hlavné mesto departmentu je Saujil.
Santa María (department, Catamarca)

Department Santa María leží na severovýchode provincie Catamarca na severozápade Argentíny a je jeden zo 16 departmentov provincie.
Na severe hraničí s provinciou Salta, na východe s provinciou Tucumán, na juhu s departmentom Andalgalá a na západe s departmentom Belén.
Hlavné mesto departmentu je Santa María del Yocavil.
Santa María

Santa María môže byť:
Santa Maria môže byť:
Santa Rosa (department, Catamarca)

Department Santa Rosa leží na východe provincie Catamarca na severozápade Argentíny a je jeden zo 16 departmentov provincie.
Na severe hraničí s provinciou Tucumán, na východe s provinciou Santiago del Estero, na juhu s departmentom El Alto a na západe s departmentom Paclín.
Hlavné mesto departmentu je Bañado de Ovanta.
Santa Rosa

Santa Rosa môže byť:
Tinogasta (department)

Department Tinogasta leží na severozápade provincie Catamarca na severozápade Argentíny a je jeden zo 16 departmentov provincie.
Na severe hraničí s departmentom Antofagasta de la Sierra, na východe s departmentmi Belén a Pomán, na juhu s provinciou La Rioja a na západe s Čile.
Hlavné mesto departmentu má rovnaký názov - Tinogasta.
Valle Viejo (department)

Department Valle Viejo leží v centre provincie Catamarca na severozápade Argentíny a je jeden zo 16 departmentov provincie.
Na severe hraničí s departmentmi Fray Mamerto Esquiú a Paclín, na východe s departmentmi El Alto a Ancasti a na juhu a západe s departmentom Capayán.
Hlavné mesto departmentu je San Isidro.
Roman Pomajbo

Roman Pomajbo (* 26. apríl 1969, Ilava, ČSSR, dnes Slovensko) je slovenský herec a humorista.
Narodil sa v Ilave, ale vyrastal v Bratislave. Absolvoval Ľudovú školu umenia – dramatický odbor. Vyštudoval hudobno-dramatický odbor na Štátnom konzervatóriu v Brne a herectvo na Vysokej škole múzických umení v Bratislave. Po absolvovaní štúdia bol v angažmán v divadlách v Nitre a v Trnave. Hosťoval takmer na všetkých bratislavských divadelných scénách: SND, NS, Astorka, Korzo 90, Štúdio L+S a v pražských divadlách: Národní divadlo, Divadlo na Prádle, Divadle na Fidlovačke a divadlo Kalich.
V súčasnosti účinkuje v bratislavskom divadle GUnaGU a Wüstenrot. Divákom sa dostal do povedomia vďaka humoristickej relácii Slovenskej televízie "S.O.S." Mohli ste ho vidieť aj v programoch "CRN-CRN", "Koleso šťastia" a "Niečo za niečo". V televízii Markíza vystupoval v populárnej relácii "Partička". V ČT moderoval súťaž "Pretty woman ČR a SR" a účinkoval v zábavnej relácii "Na palmě". Nakrútil aj niekoľko filmov, TV inscenácii, rozhlasových hier či dabingov.
V súčasnosti hrá v zábavnej relácii "Kredenc" a objavil sa aj v seriáli "Horná Dolná". Poznávacím znamením je nekontrolovateľný smiech v určitých situáciách. Napríklad v relácii Partička.
Testikulárna mikrolitiáza

Testikulárna mikrolitiáza je vzácne, neprogredujúce obyčajne bezpríznakové ochorenie semenníkov. Môže byť spojená s rôznymi nezhubnými i zhubnými ochoreniemi močovo-pohlavného systému, genetickými poruchami (napr. Klinefelterov syndróm) a často je náhodným nálezom pri sonografickom vyšetrení semenníkov z iných dôvodov. Najčastejšie sa vyskytuje u pacientov s kryptorchizmom.
Výskyt ochorenia sa pohybuje medzi 0,1 -1%, v 15% u neplodných mužov.
Histopatológia.
Miroskopicky sa v preparáte nachádzajú laminované eozinofilné kalcifikáty v tubuli seminiferi, pravdepodobne ako dôsledok nahromadenia bunkového detritu a ukladania glykoproteínov.
USG.
USG zobrazuje viacpočetné drobné hyperechogénne ložiská, difúzne a rovnomerne rozložené v parenchýme semenníkov. Ich veľkosť obyčajne nepresahuje 3 mm. Na popis obrazu sa niekedy používa termín "snehová búrka".
Význam.
Neexistuje doteraz jednoznačný dôkz, že testikulárna mikrolitiáza zvyšuje riziko zhubného ochorenia semenníkov. Jednoznačné však je, že u pacientov s týmto nálezom sa zaznamenal vyšší výskyt rakoviny semenníkov. Väčšina rádiológov a urológov preto u pacientov s týmto nálezom doporučuje pravidelné 6-mesačné sonografické kontroly.
Ústredné kúrenie

Ústredné kúrenie alebo ústredné vykurovanie je vykurovací systém, v ktorom sa teplo na vykurovanie viacerých miestností či viacerých domov vyrába na jednom mieste a teplonosnou látkou (voda, para, vzduch) sa privádza do jednotlivých miestností.
Najrozšírenejšie je teplovodné vykurovanie s teplotou vody do 100 °C. Centrálna výroba tepla je lacnejšia, účinnosť veľkých kotlov je vyššia než malých lokálnych zariadení, znižuje sa ekologická záťaž prostredia.
Linka 9 (parížske metro)

Linka je jedna zo 16 liniek metra v Paríži. Linka spája "Pont de Sèvres" v Boulogne na západe s "Montreuil" na východe.
Začiatkom roka 2006 bolo ohlásené, že linka a ostatné dve linky dostanú nový vozidlový park. Tieto vlaky budú zavedené do prevádzky koncom roka 2007.
Chronológia.
8. november 1922: Bol otvorený prvý úsek linky medzi "Exelmans" a "Trocadéro" v 16. obvode
27. máj 1923: Linka bola rozšírená od "Trocadéro" po "Saint Augustin"
3. jún 1923: Linka bola rozšírená od "Saint Augustin" po "Chaussée d'Antin"
29. september 1923: Linka bola rozšírená severne od "Exelmans" po "Porte de St-Cloud"
30. jún 1928: Linka bola rozšírená od "Chaussée d'Antin" po "Richelieu-Drouot"
10. december 1933: Linka bola rozšírená od "Richelieu-Drouot" po "Porte de Montreuil"
3. február 1934: Linka bola rozšírená od "Porte de St-Cloud" po "Pont de Sèvres"
14. október 1937: Linka bola rozšírená od "Porte de Montreuil" po "Mairie de Montreuil"
2. september 1939: Po vypuknutí druhej svetovej vojny boli zrušené spoje do "Saint-Martin". Na rozdiel od väčšiny ostatných staníc, "Saint-Martin" nebola nikdy znovu otvorená.
Budúcnosť.
V budúcnosti sa možno rozšíri linka o dve stanice do "Montreuil-Mur-à-Pêches".
Úteková vzdialenosť

Úteková vzdialenosť je vzdialenosť, po prekročení ktorej sa zviera dá na útek, ak sa k nemu priblíži človek alebo dravec.
Úteková vzdialenosť je druhovo špecifická, rôzne druhy zvierat ju majú rôzne veľkú. Na útekovú vzdialenosť má vplyv aj civilizácia. U toho istého druhu je v oblastiach so zvýšeným turistickým ruchom je nižšia než inde. Znižuje ju tiež prikrmovanie. Zmenšenie útekovej vzdialenosti spôsobí, že sa druh stane ľahšou korisťou dravcov.
Zvieratá držané v zajatí musia svoju útekovú vzdialenosť výrazne znížiť, inak žijú v neustálom strese. Ak zviera nemá možnosť utiecť a nepriateľ sa naďalej približuje, obvykle podnikne obranný útok. Niektoré zvieratá, ak nemôžu ujsť, však môžu podľahnúť šoku.
Uvarovit

Uvarovit je minerál kryštalizujúci v kubickej sústave, chemicky kremičitan chromito-vápenatý - Ca3Cr2(SiO4)3. Patrí do skupiny granátu.
Pomenovaný je podľa grófa S. S. Uvarova ruského štátnika a vedca.
Vlastnosti.
Je smaragdovo zelený s odtieňom do žltozelena, má sklený lesk, tvrdosť 6,5-7, špecifická hmotnosť 3,52.
Lokality.
Náleziská: Ural (Rusko), Poľsko, USA, Fínsko, Kanada, Turecko.
Jazykový úzus

Jazykový úzus alebo úzus (z lat. usus = zvyk, prax) je skutočný stav v používaní určitého jazyka, istej formy jeho existencie alebo istého štýlu v istom komunikačnom spoločenstve (rodina, pracovný tím, vydavateľstvo a pod.) alebo (podľa niektorých názorov aj) len u jedného jedinca (idiolekt). Detaily definície sa rôznia podľa autora: úzom sa môže v širšom zmysle myslieť jazyková prax, teda skutočné používanie jazyka vrátane všetkých (príležitostných, nepravidelných a pod.) odchýlok a chýb, a v užšom zmysle len pravidelné, rovnaké používanie jazykových prostriedkov.
Úzus a norma.
Pri hodnotení vzťahu úzu k jazykovej norme hrá predovšetkým úlohu, ktoré z viacerých možných definícií pojmov jazyková norma a úzus sa použijú. Podľa jedného názoru je úzus reflexom jazykovej normy v praxi. Ak sa úzus definuje ako pravidelné, rovnaké používanie jazykových prostriedkov, tak norma túto pravidelnosť a rovnakosť zaručuje; potom však ide o riadený (reglementovaný) úzus. Podľa starších teórií úzus určuje jazykovú normu.
Jozef Conrad

Jozef Conrad (známy aj ako József Conrad) – (* 12. apríl 1756, Šopron, Maďarsko – † 20. jún 1788 (1780?), Šopron, Maďarsko.) – menej známy maďarský prírodovedec, lekár a entomológ. 
Biografia.
Študoval medicínu a lekárom sa stal asi v roku 1779. Entomológiou sa zaoberal ako svojim koníčkom. Zomrel veľmi mladý v roku 1788 – niekedy sa rok úmrtia udáva aj 1780.
Vákuová destilácia

Vákuová destilácia je destilácia pri zníženom tlaku. Využíva sa pri nej znižovanie bodu varu so znižujúcim tlakom.
Pri vákuovej destilácii sa spotrebuje menej tepelnej energie. Okrem toho vákuová destilácia umožňuje destiláciu látok, ktoré sa pri vysokých teplotách rozkladajú alebo by pri normálnom tlaku oxidovali.
Varmeter

Varmeter je elektrický merací prístroj na meranie jalového výkonu striedavého prúdu.
Internetový obchod

Internetový obchod (iné názvy: e-shop, eshop, e-obchod, online obchod) je obchod (resp. aj obchodovanie) na internete. "Opakom" internetového obchodu je najmä klasický, v tejto súvislosti prezývaný "kamenný" obchod. 
Výhodou internetového obchodu sú spravidla nižšie náklady než v prípade kamenných obchodov, a tým aj nižšie ceny. Nevýhodou sú problémy spojené s bezpečnosťou nákupu a najmä osobných údajov. Spravidla platí, že u známych internetových obchodov je bezpečnosť vysoká.
Platba.
Existuje niekoľko druhov platieb, vo svete je najrozšírenejšie platenie kreditnými a debetnými kartami. Ide o tzv. embosované karty, ktoré majú svoje číslo a toto číslo sa uvádza pri platbe. Následne sú peniaze automaticky prevedené na účet obchodu do niekoľkých minút. Ďalšou možnosťou sú platby pomocou internetového bankingu. Táto možnosť je na Slovensku najviac rozšírená.
Veronika

Veronika môže byť:
Program Vega

Program Vega bola dvojica sovietskych kozmických sond určená na prieskum Venuše a kométy Halley v rokoch 1985-1986. Vega 1 odštartovala 15. decembra 1984 a Vega 2 - 21. decembra 1984 pomocou nosných rakiet Proton. Celková hmotnosť sondy bola 2500 kg vrátane pristávacieho komplexu na prieskum Venuše (11.6. a 15.6. 1985). V ČSSR bola zhotovená automaticky orientovaná plošina na umiestnenie televízneho systému na snímanie jadra kométy, spektrometrov a ďalších prístrojov.
Viskozimeter

Viskozimeter je prístroj na meranie vnutorného trenia kvapaliny - viskozity.
Viskozimetre možno rozdeliť na:
Výtokové viskozimetre.
Kvapalina vyteká kapilárou do odmernej nádoby pôsobením vlastnej tiaže. Čím menšie množstvo kvapaliny vytečie za jednotku času, tým je vyššia viskozita. Meranie môže byť ovplyvnené kapilárnou vzlínavosťou.
Telieskové viskozimetre.
Kvapalinou pôsobením tiaže padá známe teliesko. Čím pomalšie padá tým je viskozita väčšia. Pri výpočte viskozity treba brať do úvahy hustotu telieska a kvapaliny.
Bublinkové viskozimetre.
Používajú sa na rýchly odhad viskozity. Meria sa rýchlosť, ktorou bublinka prejde kvapalinou.
Meranie viskozity je veľmi dôležité napríklad pri mazacích olejoch. Viskozita je silne závislá aj od teploty, preto sa zostrojujú viskózne krivky. Obvykle s rastúcou teplotou viskozita klesá.
Vízum

Vízum (z - videný dokument) je povolenie od daného štátu (resp. v prípade USA, Švajčiarska a niektorých iných štátov potvrdenie nároku na udelenie povolenia od daného štátu) na:
Obvykle má formu pečiatky, resp. nálepky v cestovnom doklade alebo zriedkavejšie je vydávané ako samostatný dokument. V Schengenskom priestore sa vízum udeľuje formou špeciálnej nálepky v cestovnom pase. 
Vstupné resp. návratné vízum je najčastejší typ a udeľuje sa spravidla na relatívne krátke obdobie (najčastejšie do 3 mesiacov), na dlhšie pobyty treba špeciálne povolenia, napr. povolenie na pobyt.
Medzi štátmi môžu byť uzavreté dvojstranné alebo mnohostranné dohody o bezvízovom styku. 
V prípade bezvízového styku sú v niektorých prípadoch stále požadované tzv. cestovné povolenia na vstup do krajiny. V prípade USA ide o cestovné povolenie Esta visa. Od 12.januára 2009 občania, ktorí spadajú pod bezvízový program (VWP), musia pred vstupom na územie USA získať cestovné povolenie ESTA USA online.
Ginger Baker

Peter Edward „Ginger“ Baker (* 19. august 1939, Lewisham† 6. október 2019) bol anglický bubeník. Bol členom Graham Bond Organization a Cream v rokoch 1966 až 1968. Neskôr hrával spolu s Ericom Claptonom, Ricom Gershom a Stevom Winwoodom v skupine Blind Faith. Počas 70-rokoch koncertoval so skupinou Ginger Baker's Air Force.
Desmod

Desmod je slovenská rocková skupina pôvodom z Nitry, ktorá na slovenskej hudobnej scéne pôsobí od roku 1996. 
Svoje prvé demo skupina nahrala v roku 1997 a svoj debutový album "001" vydala v roku 2000. Skupina dosiahla 7x prvé miesto v ankete "Zlatý slávik" a spevák skupiny Mário "Kuly" Kollár sa stal viacnásobným držiteľom ocenenia Osobnosť televíznej obrazovky (OTO).
História.
Počiatky kapely siahajú do roku 1986, kedy vznikol predchodca dnešného Desmodu – nitrianska heavy-metalová formácia, hrajúca prevažne prevzaté skladby od slovenských aj zahraničných interpretov. Spevák Mário „Kuly“ Kollár do kapely vstúpil v roku 1988 ako šestnásťročný. Názov skupiny je inšpirovaný menom druhu netopiera desmoda červeného ("Desmodus rotundus") žijúceho v Strednej a Južnej Amerike, ktorý sa živí saním krvi cicavcov.
Pôvodná „heavy-metalová“ zostava skupiny sa úplne rozpadla. Postupnými personálnymi zmenami sa vystriedalo obsadenie jednotlivých nástrojov, približne okolo roku 1996 sa ustálila zostava, v ktorej kapela dlhodobo fungovala až do roku 2021. Zároveň sa zmenil aj ich hudobný štýl od heavy metalu cez punk rock, crossover, až k melodickémurocku. 
Zmena zostavy v roku 2021.
V apríli 2021 oznámila kapela prostredníctvom svojich profilov na sociálnych sieťach, že sa z kapely rozhodli odísť 3 členovia – Dušan Minka, Rišo Synčák a Martin Cibulka. Pôvodná kapela Desmod, v ktorej po odchode týchto 3 členov zostali zakladajúci členovia Mário „Kuly“ Kollár a Ján Škorec, postupne obsadila do voľných pozícií nových členov a funguje ďalej pod nezmeneným názvom v novom zložení.
Vlhkomer

Vlhkomer alebo hygrometer je prístroj na meranie vlhkosti vzduchu alebo iného prostredia.
Vlhkomer môže byť:
Hmotnostný vlhkomer.
Cez trubicu naplnenú hygroskopickou látkou sa nasáva vzduch, kým sa nevyčerpá celý známy objem. 
Vážením trubice pred nasávaním i po nasávaní sa určí hmotnosť zachytenej pary a vypočíta sa absolútna vlhkosť.
Relatívny vlhkomer.
Relatívna vlhkosť vzduchu sa meria stanovením rosného bodu - teploty, pri ktorej by sa vodné pary stali nasýtenými. Jeho dosiahnutie sa prejaví orosením povrchov telies. Takto pracuje Lambrechtov kondenzačný vlhkomer.
Psychmeter - relatívna vlhkosť vzduchu sa meria pomocou dvoch teplomerov, jeden je suchý a druhý vlhký. Vlhký ukazuje nižšiu teplotu, čím je rozdiel teplôt vyšší, relatívna vlhkosť je nižšia.
Vlasový vlhkomer - je to menej presný vlhkomer, založený je na zmene dĺžky vlasu zbaveného tuku, so zmenou relatívnej vlhkosti.
Pôdny vlhkomer.
Pôdny vlhkomer je vlhkomer na meranie vlhkosti pôdy.
Pôdne vlhkomery pracujú na rôznych princípoch:
Kinofilmový skener

Kinofilmový skener je zariadenie, ktoré slúži na skenovanie fotografického filmu priamo do počítača, čiže bez potreby vyvolať najprv fotografiu a potom ju zoskenovať. Oproti stolnému skeneru má niekoľko výhod; fotograf môže priamo upravovať pomer strán a orezanie pôvodného obrázku na filme, väčšina výrobcov dodáva spolu zo skenerom aj špecializovaný softvér a hardvér, s ktorým možno digitálne vyčistiť obrázok a vylepšiť farebné podanie obrázku.
Filmové skenery skenujú buď 35 mm alebo 120 mm negatívy alebo diapozitívy. Najlacnejšie skenery obyčajne pracujú iba s 35 mm filmami, zatiaľ čo drahšie skenery majú zväčša vymeniteľné vodiace rámčeky. To umožňuje, aby jedno zariadenie mohlo skenovať filmy rôznych rozmerov a druhov.
Prach a škrabance.
Prach a škrabance na filme môžu byť veľkým problémom pri skenovaní. Kinofilmové skenery poskytujú oveľa väčšie rozlíšenie ako klasické stolné skenery; obyčajne od 2000 dpi až do 4000 dpi alebo i viac. Pri týchto rozmeroch majú prach a škrabance gigantické rozmery. Aj malé škrvnky alebo prach, neviditeľné voľným okom, môžu zaberať oblasť niekoľkých pixelov. Preto bola vyvinutá technológia na odstraňovanie prachu a škrabancov.
Vydržanie

Vydržanie (zriedkavejšie: úzukapia, , ) je spôsob originárneho nadobudnutie vlastníckeho práva (alebo vecného práva zodpovedajúceho vecnému bremenu, či obdobnému právu, napríklad služobnosti) oprávnenou držbou veci (či práva) počas vydržacej doby ustanovenej právom. Korene vydržania v európskom prostredí ležia v rímskej "usucapio".
Rímske právo.
"Usucapio" predstavovala v rímskom práve jeden zo spôsobov nadobudnutia civilného (kviritského) vlastníckeho práva ("dominium ex iure Quiritum"). Bola preto dostupná iba rímskym občanom (G. 2,65). Hoci sa niekedy "usucapio" stavia medzi originárne a derivatívne (odvodené) nadobudnutia práva, predstavovala v zásade originárny spôsob nadobudnutia, keďže nový vlastník neodvodzoval svoje právo od predchádzajúceho. Ochranu práv vydržiteľa (úzukapienta) zabezpečovala v niektorých prípadoch publiciánska žaloba ("actio Publiciana"). 
Slovensko.
Inštitút vydržania v platnom slovenskom práve upravuje najmä § 134 Občianskeho zákonníka (OZ). V porovnaní so zahraničnou úpravou ide o pomerne stručnú úpravu (porovnaj napr. § 1089 až 1098 českého OZ). Aby mohol držiteľ získať vec do vlastníctva, musí ju mať v oprávnenej držbe (§ 130 OZ) po dobu troch rokov (hnuteľnosť) alebo po dobu desať rokov (nehnuteľnosť). Do vydržacej doby sa započítava aj doba, po ktorú mal vec v oprávnenej držbe právny predchodca vydržiteľa. Vydržať nemožno veci, ktoré nemôžu byť predmetom vlastníckeho práva ("res extra commercium"), alebo ktoré môžu byť len vo vlastníctve štátu a zákonom určených právnických osôb (§ 125 OZ). Vydržať možno aj práva zodpovedajúce vecným bremenám (§ 151o OZ).
Linka 10 (parížske metro)

Linka je jedna zo 16 liniek metra v Paríži. Linka spája "Pont de Saint Cloud" v Boulogne na západe s "Gare d'Austerlitz". Má najmenšiu dopravnú prevádzku zo všetkých 14 hlavných metro liniek (nerátajúc linky a ).
Chronológia.
30. december 1923: Bol otvorený nový úsek linky medzi "Invalides" a "Croix Rouge" (dnes väčšinu úseku prevádzkuje linka 
10. marec 1925: Linka bola rozšírená na východ od "Croix Rouge" po "Mabillon"
14. február 1926: Linka bola rozšírená od "Mabillon" po "Odéon"
15. február 1930: Linka bola dočasne rozšírená od "Odéon" po "Place d'Italie"
7. marec 1930: Linka bola rozšírená od "Place d'Italie" po "Porte de Choisy"
26. apríl 1931: Úsek medzi "Place Monge" a "Porte de Choisy" bol pridelený linke (ako výsledok otvorenia tunela linky pod Seinou). Linka bola tiež rozšírená od "Maubert-Mutualité" po "Jussieu"
27. júl 1937: Úsek od "Duroc" po "Invalides" bol pridelený bývalej linke (teraz časť linky , nie dnešnej linky )
29. júl 1937: Linka bola rozšírená na západ od "Duroc" po "La Motte-Picquet". Úsek medzi "La Motte-Picquet" a "Porte d'Auteuil" bol pridelený z linky na linku 
12. júl 1939: Linka bola rozšírená na východ od "Jessieu" po "Gare d'orléans-Austerlitz"
2. september 1939: Ako na mnohých iných linkách, boli zatvorené stanice "Croix Rouge" a "Cluny-la Sorbonne" kvôli začiatku druhej svetovej vojny. Obidve stanice boli nakoniec trvale zatvorené
3. október 1980: Linka bola rozšírená na západ od "Porte d'Auteuil" po "Boulogne-Jean Jaurès"
2. október 1981: Linka bola rozšírená od "Boulogne-Jean Jaurès" po "Pont de Saint-Cloud"
17. február 1988: Keď sa otvorila na RER linke B stanica "St-Michel", bola znovu otvorená stanica "Cluny-la Sorbonne", aby sa dalo prechádzať medzi linkami.